Pasvalio rajono savivaldybės administracijos

direktorius

Įsakymas

Dėl pasvalio rajono savivaldybės administracijos direktoriaus 2019 m. balandžio 15 d. įsakymo Nr. DV-214 „Dėl EUROPOS PAGALBOS MAISTO PRODUKTAIS ir higienos priemonėmis LABIAUSIAI SKURSTANTIEMS PASVALIO RAJONO GYVENTOJAMS TEIKIMO TVARKOS APRAŠO Patvirtinimo“ pakeitimo

2022 m. sausio 14 d. Nr. DV-25

Pasvalys

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu,

pakeičiu Pasvalio rajono savivaldybės administracijos direktoriaus 2019 m. balandžio 15 d. įsakymą Nr. DV-214 „Dėl Europos pagalbos maisto produktais ir higienos priemonėmis labiausiai skurstantiems Pasvalio rajono gyventojams teikimo tvarkos aprašo patvirtinimo“:

1.	pakeičiu preambulę ir ją išdėstau taip:

„Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 ir 3 punktais, Europos pagalbos labiausiai skurstantiems asmenims fondo projektų finansavimo sąlygų aprašu Nr. 5, patvirtintu Lietuvos Respublikos socialinės apsaugos ir darbo ministro 2020 m. balandžio 10 d. įsakymu Nr. A1-307 „Dėl Europos pagalbos labiausiai skurstantiems asmenims fondo projektų finansavimo sąlygų aprašo Nr. 5 patvirtinimo“ (su visais aktualiais pakeitimais), Lietuvos Respublikos socialinės apsaugos ir darbo ministro 2014 m. gegužės 16 d. įsakymu Nr. A1-268 „Dėl dokumentų, skirtų Europos pagalbos labiausiai skurstantiems asmenims fondo tikslinės grupės asmenų, maisto produktų ir (ar) būtinojo asmeninio vartojimo prekių apskaitai užtikrinti, formų patvirtinimo“ (su visais aktualiais pakeitimais), Jungtinės veiklos sutartimi Nr. S-2020-00093/ASR-478, sudaryta 2020 m. rugsėjo 22 d., tarp Europos socialinio fondo agentūros ir Pasvalio rajono savivaldybės administracijos:“;

2. pakeičiu nurodytu įsakymu patvirtintą Europos pagalbos maisto produktais ir higienos priemonėmis labiausiai skurstantiems Pasvalio rajono gyventojams teikimo tvarkos aprašą:

2.1. pakeičiu 2 punktą ir jį išdėstau taip:

„2. Šis Aprašas parengtas vadovaujantis:

2.1. Europos pagalbos labiausiai skurstantiems asmenims fondo projektų finansavimo sąlygų aprašu Nr. 5, patvirtintu Lietuvos Respublikos socialinės apsaugos ir darbo ministro 2020 m. balandžio 10 d. įsakymu Nr. A1-307 „Dėl Europos pagalbos labiausiai skurstantiems asmenims fondo projektų finansavimo sąlygų aprašo Nr. 5 patvirtinimo“;

2.2. Lietuvos Respublikos socialinės apsaugos ir darbo ministro 2014 m. gegužės 16 d. įsakymu Nr. A1-268 „Dėl dokumentų, skirtų Europos pagalbos labiausiai skurstantiems asmenims fondo tikslinės grupės asmenų, maisto produktų ir (ar) būtinojo asmeninio vartojimo prekių apskaitai užtikrinti, formų patvirtinimo“ (toliau – Patvirtintų dokumentų formų naudojimo aprašas)‘

2.3. Jungtinės veiklos sutartimi Nr. S-2020-00093/ASR-478, sudaryta 2020 m. rugsėjo 22 d., tarp Europos socialinio fondo agentūros ir Pasvalio rajono savivaldybės administracijos (toliau – JV sutartis).“;

2.2. pakeičiu 14 punkto pirmąją pastraipą ir ją išdėstau taip:

„14. Teisę į Paramą kitais atvejais (išimties tvarka) turi Fondo tikslinė grupė, kurios vidutinės mėnesinės pajamos vienam asmeniui didesnės nei 1,5 VRP dydžio, bet neviršija 3 VRP dydžių per mėnesį, tai:“;

2.3. pakeičiu 19 punktą ir jį išdėstau taip:

„19. Seniūnijos Paramą iš sandėlio atsiima per penkias darbo dienas po atvežimo į sandėlį dienos. Parama seniūnijose dalijama dešimt darbo dienų nuo jos atsivežimo į seniūniją dienos. Jei per tą laikotarpį Paramos gavėjai paramos neatsiima, ji perduodama Patvirtintų dokumentų formų naudojimo aprašo 2.8 punkte nurodytiems subjektams.“;

2.4. pakeičiu 20 punktą ir jį išdėstau taip:

„20. Nepanaudoti Paramos likučiai atvežami į Skyrių, surašius Nepanaudotų maisto produktų (likučių) perdavimo–priėmimo aktą ir (ar) Nepanaudotų būtinojo asmeninio vartojimo prekių (likučių) perdavimo–priėmimo aktą pagal Patvirtintų dokumentų formų naudojimo aprašą.“.

Įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Administracijos direktorius	Povilas Balčiūnas